scop, faaes ved Anvendelse af Sollys et eiendommeligt Spectrum 

 Det bestaaer af to tilsyneladende adskilte Partier, mellem hvilke 

 der ligger et mørkt Rum. Dette kunde ligge i, at Anilinen ab- 

 sorberer det grønne Lys, og Spectret skulde da indeholde Far- 

 verne i denne Orden, begyndende med de mindst brydbare: 

 Rødt, Orange, Guult — Blaaf, Violet. Men istedet derfor faaer 

 man Violet (Blaat) — Rødt, Orange, Guult. Det violette Parti 

 befinder sig paa modsat Side af den, hvor man skulde vente 

 det, eller Brydningsforholdet er mindre for Violet end for alle 

 de andre Farver. Skjøndt Farveadspredelsen var meget stor, 

 var den dog ikke tilstrækkelig til at vise de Fraunhoferske Li- 

 nier, men Farverne vare saa stærke, at det ikke var muligt at 

 tage Feil. 



Prismet stilledes derefter paa Bordet af en Theodolith. Ved 

 Hjælp af en fast Collimator bragtes en smal Straale Sollys til 

 at falde paa Prismet, og det dannede Spectrum iagttoges i 

 Theodolithens Kikkert. Iagttagelserne foretoges som sædvanlig 

 i de to Hovedstillinger og Maalingerne gjentoges to Gange. 

 Stilles Kikkerten først paa det directe Billede af Spalten og 

 flyttes derefter f. Ex. til venstre, seer man først Spor af Violet, 

 hvis Intensitet langsomt voxer. Det Punkt, hvor det Violette 

 først optræder, er betegnet med «mindst brydbart Violet«. Del 

 ophører temmelig brat, og derefter følger et mørkt Parti, for- 

 modentlig en Absorptionsstribe. Temmelig brat og intensivt, 

 omtrent som i de almindelige Spectre viser derefter det Røde 

 sig, det efterfølges af Orange, som er endnu stærkere, og der- 

 efter af Guult, som breder sig langt til venstre med stærkt af- 

 tagende Intensitet. 



Er Spalten meget snever, seer man jo altid nogle vandrette 

 Striber i Spectret, som hidrøre fra Støvgran i Spalten; disse 

 mørke Striber kunde skimtes paa hele Strækningen mellem det 

 Violette og det Røde; da man tillige fik Indtryk af, at dette 

 Parti var svagt grønt, antager jeg, at det Grønnes Plads vilde have 

 været her, hvis Absorptionen ikke havde svækket det saa stærkt. 



